cyanic-selkie/wikianc huggingface dataset:
Απόστημα
Διαφορική διάγνωση
Άλλες καταστάσεις που μπορεί να προκαλέσουν παρόμοια συμπτώματα περιλαμβάνουν: κυτταρίτιδα, σμηγματογόνο κύστη και νεκρωτική φασιίτιδα. Η κυτταρίτιδα τυπικά έχει επίσης ερυθηματώδη αντίδραση, αλλά δεν παροχετεύει πύο.
Θεραπεία
Η τυπική θεραπεία για ένα απόστημα δέρματος ή μαλακών ιστών χωρίς επιπλοκές είναι η διάνοιξη και η παροχέτευσή του. Δεν φαίνεται να υπάρχει κανένα όφελος από τη χρήση αντιβιοτικών στις περισσότερες περιπτώσεις. Μια μικρή ποσότητα αποδεικτικών στοιχείων δεν βρήκε όφελος από την τοποθέτηση γάζας στην κοιλότητα του αποστήματος.
Τομή και παροχέτευση
δεξιά|μικρογραφία| Απόστημα πέντε ημέρες μετά την τομή και την παροχέτευση. μικρογραφία| Απόστημα μετά από απόξεση. Το απόστημα θα πρέπει να επιθεωρηθεί για να διαπιστωθεί εάν η αιτία είναι ξένα αντικείμενα, τα οποία μπορεί να απαιτούν την αφαίρεσή τους. Εάν η αιτία δεν είναι ξένα αντικείμενα, η τομή και η παροχέτευση του αποστήματος είναι τυπική θεραπεία.
Αντιβιοτικά
Οι περισσότεροι άνθρωποι που έχουν ένα μη επιπλεγμένο δερματικό απόστημα δεν πρέπει να χρησιμοποιούν αντιβιοτικά. Τα αντιβιοτικά εκτός από την τυπική τομή και παροχέτευση συνιστώνται σε άτομα με σοβαρά αποστήματα, πολλές θέσεις μόλυνσης, ταχεία εξέλιξη της νόσου, παρουσία κυτταρίτιδας, συμπτώματα που υποδεικνύουν βακτηριακή ασθένεια σε όλο το σώμα ή κατάσταση υγείας που προκαλεί ανοσοκαταστολή. Τα άτομα που είναι πολύ μικρά ή πολύ μεγάλα μπορεί επίσης να χρειάζονται αντιβιοτικά. Εάν το απόστημα δεν επουλώνεται μόνο με τομή και παροχέτευση ή εάν το απόστημα βρίσκεται σε σημείο που είναι δύσκολο να παροχετευθεί όπως το πρόσωπο, τα χέρια ή τα γεννητικά όργανα, τότε μπορεί να ενδείκνυται η χορήγηση αντιβιοτικών.
Σε εκείνες τις περιπτώσεις αποστήματος που απαιτούν αντιβιοτική θεραπεία, το βακτήριο Staphylococcus aureus είναι μια κοινή αιτία και χρησιμοποιείται ένα αντιβιοτικό κατά του σταφυλόκοκκου όπως η αμοξυκιλλίνη. Η Εταιρεία Λοιμωδών Νοσημάτων της Αμερικής συμβουλεύει ότι η παροχέτευση ενός αποστήματος δεν είναι αρκετή για να αντιμετωπίσει τον χρυσίζοντα σταφυλόκοκκο ανθεκτικό στη μεθικιλλίνη (MRSA) που αποκτήθηκε στην κοινότητα και σε αυτές τις περιπτώσεις, τα παραδοσιακά αντιβιοτικά μπορεί να είναι αναποτελεσματικά. Εναλλακτικά αντιβιοτικά αποτελεσματικά έναντι του MRSA που αποκτάται από την κοινότητα συχνά περιλαμβάνουν κλινδαμυκίνη, δοξυκυκλίνη, μινοκυκλίνη και τριμεθοπρίμη-σουλφαμεθοξαζόλη. Το Αμερικανικό Κολλέγιο Ιατρών Επειγόντων συμβουλεύει ότι οι τυπικές περιπτώσεις αποστήματος από MRSA δεν ωφελούνται από τη θεραπεία με αντιβιοτικά εκτός από την τυπική θεραπεία. Εάν η πάθηση θεωρείται ότι είναι κυτταρίτιδα και όχι απόστημα, θα πρέπει να ληφθεί υπόψη η πιθανότητα των ειδών στρεπτόκοκκου ως αιτίου, που εξακολουθούν να είναι ευαίσθητα σε παραδοσιακούς αντισταφυλόκοκκους παράγοντες όπως η δικλοξακιλλίνη ή η κεφαλεξίνη σε περίπτωση ατόμων που είναι σε θέση να ανεχθούν την πενικιλίνη. Η αντιβιοτική θεραπεία μόνη της χωρίς χειρουργική παροχέτευση του αποστήματος είναι σπάνια αποτελεσματική λόγω του ότι τα αντιβιοτικά συχνά δεν μπορούν να εισέλθουν στο απόστημα και της αναποτελεσματικότητάς τους σε χαμηλά επίπεδα pH.
Η καλλιέργεια του τραύματος δεν χρειάζεται εάν μπορεί να παρασχεθεί τυπική φροντίδα παρακολούθησης μετά την τομή και την παροχέτευση. Η διεξαγωγή καλλιέργειας τραύματος δεν είναι απαραίτητη γιατί σπάνια παρέχει πληροφορίες που μπορούν να χρησιμοποιηθούν για την καθοδήγηση της θεραπείας.
Κλείσιμο κατά πρώτο σκοπό
Το κλείσιμο ενός αποστήματος αμέσως μετά την παροχέτευση φαίνεται να επιταχύνει την επούλωση χωρίς να αυξάνει τον κίνδυνο υποτροπής. Αυτό μπορεί να μην ισχύει για τα περιπρωκτικά αποστήματα, καθώς ενώ μπορεί να επουλωθούν γρηγορότερα, μπορεί να υπάρχει υψηλότερο ποσοστό υποτροπής από αυτά που μένουν ανοιχτά.
Πρόγνωση
Ακόμη και χωρίς θεραπεία, τα δερματικά αποστήματα σπάνια καταλήγουν σε θάνατο, καθώς θα διανοιχθούν από μόνα τους διά του δέρματος. Άλλοι τύποι αποστήματος είναι πιο επικίνδυνοι. Τα εγκεφαλικά αποστήματα είναι θανατηφόρα εάν δεν αντιμετωπιστούν. Όταν υποβληθεί σε θεραπεία, το ποσοστό θνησιμότητας μειώνεται στο 5-10%, αλλά είναι υψηλότερο εάν το απόστημα σπάσει.
Επιδημιολογία
Τα δερματικά αποστήματα είναι συχνά και έχουν γίνει πιο συχνά τα τελευταία χρόνια. Οι παράγοντες κινδύνου περιλαμβάνουν την ενδοφλέβια χρήση ναρκωτικών, με ποσοστά που αναφέρονται έως και 65% μεταξύ των χρηστών. Το 2005 στις Ηνωμένες Πολιτείες, 3,2 εκατομμύρια άνθρωποι πήγαν στο τμήμα επειγόντων περιστατικών για απόστημα. Στην Αυστραλία περίπου 13.000 άνθρωποι νοσηλεύτηκαν το 2008 για την ασθένεια.
Παραπομπές
Κατηγορία:Λοιμώδεις ασθένειες
Κουμπλάι Χαν
Ο Κουμπλάι Χαν (23 Σεπτεμβρίου 1215 - 18 Φεβρουαρίου 1294) ήταν γιος του Τολούι, δευτερότοκου γιου του Τζένγκις Χαν, ο οποίος σύμφωνα με τους νόμους των Μογγόλων έγινε αντιβασιλέας (1227-1229).
Όταν εδραιώθηκε η κυριαρχία των Μογγόλων στη Βόρεια Κίνα, ο Κουμπλάι ξεκίνησε για την νότια Κίνα που την κατείχαν οι πρίγκηπες Σονγκ. Εκεί σημείωσε πολλές νίκες. Μετά τον θάνατο του αδερφού του Μόνγκα, ο Κουμπλάι παίρνει την θέση του ως Μεγάλος Χάν των Μογγόλων. Με την βοήθεια των στρατηγών του και μετά από μάχες 15 ετών κατέλαβε την Κίνα των Σονγκ. Το 1280 ανακηρύχθηκε αυτοκράτορας και ιδρυτής της δυναστείας Γιουάν. Από το 1260 ο Κουμπλάι εγκαταστάθηκε στο Πεκίνο και το 1267 την καινούρια πόλη Τάι-Του (μεγάλη πρωτεύουσα) ή αλλιώς Χανμπαλίχ (πόλη του Χάνου).
Ο Κουμπλάι πέθανε στις 18 Φεβρουαρίου 1294. Ο θάνατος του σφραγίστηκε από τις εσωτερικές διαμάχες της δυναστείας. Η δυναστεία των Γιουάν εξαφανίστηκε το 1365 προς όφελος των Κινέζων Μινγκ.
Κατηγορία:Μογγόλοι Κατηγορία:Μογγολική Αυτοκρατορία
Μοχάμεντ Μοσαντέκ
Ο Μοχάμεντ Μοσαντέκ (περσ. مُحَمَد مُصَدِق, ΔΦΑ: mohæmˈmæd(-e) mosædˈdeɣ, 16 Ιουνίου 1882 – 5 Μαρτίου 1967), ήταν Ιρανός πολιτικός και πρωθυπουργός του Ιράν την περίοδο 1951-1953, ιδρυτής του κόμματος του Εθνικού Μετώπου. Ανατράπηκε με πραξικόπημα που οργανώθηκε από τις Ηνωμένες Πολιτείες της Αμερικής και το Ηνωμένο Βασίλειο.
Γεννήθηκε στην Τεχεράνη και υπήρξε γόνος αριστοκρατικής και πολιτικής οικογένειας. Ο πατέρας του ήταν υπουργός Οικονομικών και η μητέρα του μέλος της βασιλικής οικογένειας των Χαζάρων. Σπούδασε Πολιτικές Επιστήμες στο Παρίσι και ολοκλήρωσε το διδακτορικό του στη Νομική σχολή του πανεπιστημίου Νεσατέλ της Ελβετίας. Υπηρέτησε σε αρκετές κυβερνητικές θέσεις ως μέλος της Συμβουλευτικής Εθνοσυνέλευσης (Ματζλίς), διοικητής της επαρχίας του Φαρς και του Αζερμπαϊτζάν, υπουργός Οικονομικών και υπουργός Εξωτερικών. Στις αρχές της δυναστείας των Παχλαβί φυλακίστηκε για σύντομο χρονικό διάστημα και αργότερα παρέμεινε σε κατ’ οίκον περιορισμό. Επανήλθε στην πολιτική με την άνοδο στο θρόνο του Μοχάμεντ Ρεζά Παχλαβί και εξελέγη μέλος των Ματζλίς το 1944. Το Νοέμβριο του 1949 ιδρύθηκε το κόμμα του Εθνικού Μετώπου, με τον Μοσαντέκ να αναλαμβάνει ηγετικό ρόλο. Τον Μάρτιο του 1951 προώθησε νόμο για την κρατικοποίηση των πετρελαϊκών εγκαταστάσεων της Αγγλοϊρανικής Πετρελαϊκής Εταιρείας και τον Μάιο του ίδιου χρόνου εξελέγη πρωθυπουργός.
Χαρακτηρίζεται ως χαρισματικός ηγέτης, προσηλωμένος στην αρχή της συνταγματικής διακυβέρνησης. Αντίθετος με την εγκαθίδρυση της δυναστείας Παχλαβί, ο Μοσαντέκ υποστήριζε την άποψη πως ο Σάχης θα έπρεπε να έχει ρόλο κατά τα πρότυπα της βελγικής ή βρετανικής μοναρχίας. Ειδικότερα, ως πρωθυπουργός ανέλαβε πρωτοβουλίες για την αποδυνάμωσή του. Μεταξύ άλλων, αφαίρεσε τον έλεγχο του στρατού από το παλάτι, μετέφερε μέρος της βασιλικής περιουσίας στο κράτος, ενώ περιόρισε επίσης σημαντικά τις δαπάνες για τη βασιλική οικογένεια. Στα θέματα εξωτερικής πολιτικής, ο Μοσαντέκ ήταν ένθερμος υποστηρικτής της απεξάρτησης του Ιράν από την επιρροή των μεγάλων δυνάμεων, μέσω του δόγματος της «αρνητικής ισορροπίας». Παρά την αριστοκρατική του καταγωγή, στηρίχθηκε κυρίως από τη μεσαία τάξη και απέκτησε τη φήμη του αδιάφθορου πολιτικού. Η εθνικοποίηση του ιρανικού πετρελαίου που προώθησε ο Μοσαντέκ ήρθε σε σύγκρουση με τα οικονομικά συμφέροντα του Ηνωμένου Βασιλείου και άλλων χωρών, καθώς μετέφερε τον έλεγχο από τις πετρελαϊκές εταιρείες της Δύσης στη χώρα παραγωγής του πετρελαίου. Η Βρετανία αντέδρασε επιβάλλοντας οικονομικό εμπάργκο και αναλαμβάνοντας μυστικές πολιτικές δράσεις με στόχο την ανατροπή του Μοσαντέκ, οδηγώντας τελικά στο πραξικόπημα του 1953. Ο Μοσαντέκ καταδικάστηκε για προδοσία σε τρία χρόνια φυλάκιστης και κατόπιν έζησε υπό κατ' οίκον περιορισμό μέχρι τον θάνατό του.
Εξωτερικοί σύνδεσμοι
Κατηγορία:Πρωθυπουργοί του Ιράν
Μπορέλ Β΄ της Βαρκελώνης
Ο Μπορέλ Β΄ της Βαρκελώνης (καταλανικά : Borell II, 927 - 30 Σεπτεμβρίου 993) μέλος του Οίκου της Βαρκελώνης ήταν Κόμης της Βαρκελώνης, της Ζιρόνα και της Οζόνα (947 - 993) και Κόμης του Ουρζέλ (966 - 993). Ο Μπορέλ Β΄ της Βαρκελώνης ήταν τρίτος γιος και διάδοχος του Σουνυέρ της Βαρκελώνης και της Ριχίλντας του Ρουέργκ. Ο Μπορέλ Β΄΄ εμφανίζεται για πρώτη φορά σε έγγραφα την εποχή που κυβερνούσε ο πατέρας του (945) στην ίδρυση της μονής του Σαντ Πέρε δε λες Πουέλιες στη Βαρκελώνη.
Διπλωματικές επιτυχίες
Η στρατιωτική του σταδιοδρομία φαίνεται ότι ήταν αποτυχημένη, έδωσε δύο μάχες με τους Μαυριτανούς και τις έχασε όλες, η Βαρκελώνη λεηλατήθηκε από τον Μουσουλμάνο Αλμανζόρ (985). Είχε από την άλλη μεγάλες επιτυχίες στη διπλωματία, στο διάστημα που μεσολάβησε από την άνοδο του χαλίφη Άλ - Χακάμ Β΄ (961) μέχρι τις επιθέσεις τη δεκαετία του 980 είχε θερμές σχέσεις με το Χαλιφάτο της Κόρδοβας και έστειλε απεσταλμένους στους Φράγκους.
Επιδρομές από τους Μαυριτανούς
Η Ισπανική Μαρκιωνία δέχθηκε επίθεση από τον Μουσουλμάνο στρατηγό Αλμανζόρ που κατέστρεψε και λεηλάτησε τη Βαρκελώνη, πολλοί κάτοικοι αιχμαλωτίστηκαν από τους Μουσουλμάνους. Ο Μπορέλ Β΄ ζήτησε βοήθεια από τον Βασιλιά των Δυτικών Φράγκων Λοθάριο αλλά ο ίδιος δεν μπορούσε να προσφέρει τη βοήθεια που ζητούσε.
Ο Μπορέλ Β΄ έστειλε στη συνέχεια αίτημα για βοήθεια από τον Ούγο Καπέτο που του απάντησε ότι θα τον βοηθήσει αν "τους υπηρετήσει καλύτερα από τους Ισμαηλίτες", σε κάθε περίπτωση ο Ούγος Καπέτος δεν έπεισε τους ευγενείς του να του στείλουν βοήθεια. Οι δεσμοί ανάμεσα στους Φράγκους και τους Καταλανούς έσπασαν, οι Καταλανοί ιστορικοί το θεωρούν σαν κομβικό σημείο για την ανεξαρτησία της πατρίδας τους σε βαθμό που γιορτάστηκε η χιλιετία (1987) με μεγαλοπρεπείς εκδηλώσεις. Οι δεσμοί ωστόσο ανάμεσα στις κομητείες της Καταλονίας και τους Φράγκους διατηρήθηκαν λίγο περισσότερο.
Διανομή στους γιους του
Ο Μπορέλ Β΄ μοίρασε την κομητεία του ανάμεσα στους γιους του (988), από εκείνη τη χρονιά οι δύο γιοι του παρουσιάζονται κυβερνήτες σε διαιρεμένες περιοχές. Ο Ραμόν Μπορέλ της Βαρκελώνης ανέλαβε τη διακυβέρνηση στη Βαρκελώνη, τη Ζιρόνα και την Οζόνα και ο Ερμενγκόλ Α΄ του Ουρζέλ στην Κομητεία του Ουρζέλ. Ο πατέρας τους Μπορέλ Β΄ συνέχισε να έχει την υψηλή διακυβέρνηση και να εκδίδει όλα τα διατάγματα μέχρι την εποχή που αρρώστησε (993) κοντά στο Σέου δ' Ουρζέλ. Συνέταξε τη διαθήκη του με την ελπίδα ότι θα αναρρώσει αλλά πέθανε ωστόσο αμέσως μετά.
Οικογένεια
Με τη σύζυγο του Λετγκάρντα τού Ρουέργκ πιθανότατα κόρη του κόμητος της Τουλούζης όπως φαίνεται από τα ονόματα των παιδιών τους απέκτησε :
Πηγές
Κατηγορία:Οίκος της Βαρκελώνης Κατηγορία:Κόμητες της Βαρκελώνης Κατηγορία:Κόμητες του Ουρζέλ
Τσαρδάκι Καρδίτσας
Το Τσαρδάκι είναι ορεινό χωριό της περιφερειακής ενότητας Καρδίτσας σε υψόμετρο 803 μέτρα.
Γεωγραφία - Αξιοθέατα
αριστερά|μικρογραφία|Ιερά Μονή Κορώνης Καρδίτσας Το Τσαρδάκι βρίσκεται δίπλα και αντολικά της τεχνητής Λίμνης Πλαστήρα, σε απόσταση 17,5 χλμ. νοτιοδυτικά από την Καρδίτσα. Το χωριό είναι κτισμένο σε περιοχή με θέα τη λίμνη και τον κάμπο της Νεβρόπολης, με παραδοσιακής αρχιτεκτονικής σπίτια και φημίζεται για τις παραδοσιακές ταβέρνες του. Στα βόρεια και σε απόσταση περίπου 1 χλμ. βρίσκεται η Ιερά Μονή Παναγίας Κορώνης που ιδρύθηκε τον 12ο αιω. Ως οικισμός αναφέρεται επίσημα το 2001 να προσαρτάται στο τότε τοπικό διαμέρισμα Μοσχάτου του δήμου Πλαστήρα. Σύμφωνα με το σχέδιο Καλλικράτης μαζί με το Μοσχάτο και τον Άγιο Νικόλαο αποτελούν την τοπική κοινότητα Μοσχάτου που υπάγεται στη δημοτική ενότητα Πλαστήρα του δήμου Λίμνης Πλαστήρα και σύμφωνα με την απογραφή 2011 έχει πληθυσμό 8 κατοίκους.
Παραπομπές
Κατηγορία:Χωριά του νομού Καρδίτσας Κατηγορία:Δήμος Λίμνης Πλαστήρα
Ολμεσαρτάνη
Η ολμεσαρτάνη είναι χημική δραστική ουσία που πωλείται ως φάρμακο με τις εμπορικές ονομασίες Benicar ή Olmetec, μεταξύ άλλων, και χρησιμοποιείται για τη θεραπεία της υψηλής αρτηριακής πίεσης (υπέρτασης), της καρδιακής ανεπάρκειας και της διαβητικής νεφροπάθειας. Είναι μια λογική αρχική θεραπεία για την υψηλή αρτηριακή πίεση. Λαμβάνεται από το στόμα, σε ημερήσιες δόσεις των 10 mg ή 20 mg, σπάνια των 40 mg. Υπάρχουν διαθέσιμες εκδόσεις ως συνδυασμός ολμεσαρτάνης/υδροχλωροθειαζίδης και ολμεσαρτάνης/αμλοδιπίνης. , ή επίσης ως μεδοξομιλική ολμεσαρτάνη.
Κατοχυρώθηκε με δίπλωμα ευρεσιτεχνίας το 1991 και τέθηκε σε ιατρική χρήση το 2002. Διατίθεται ως γενόσημο φάρμακο. Το 2017, ήταν το 223ο πιο συχνά συνταγογραφούμενο φάρμακο στις Ηνωμένες Πολιτείες Αμερικής, με περισσότερες από δύο εκατομμύρια συνταγές.
Παραπομπές
Κατηγορία:Καρβοξυλικοί εστέρες Κατηγορία:Άρθρα με αλλαγμένο αναγνωριστικό EBI Κατηγορία:Αντιυπερτασικοί παράγοντες Κατηγορία:Αζόλες Κατηγορία:Λακτόνες
Οθέλλος (Ροσσίνι)
Οθέλλος ή ο Μαυριτανός της Βενετίας (ιταλικά: Ottelo, ossia Il Moro di Venezia) είναι μια όπερα τριών πράξεων του Τζοακίνο Ροσσίνι σε λιμπρέτο του Φραντσέσκο Μπέριο ντι Σάλσα, βασισμένο στο ομότιτλο έργο του Σαίξπηρ. Η όπερα έκανε την πρεμιέρα της στο Τεάτρο ντελ Φόντο, στη Νάπολη, στις 4 Δεκεμβρίου 1816.
Η πλοκή του λιμπρέτου διαφέρει πολύ από το έργο του Σαίξπηρ στο ότι διαδραματίζεται εξ ολοκλήρου στη Βενετία, όχι και στην Κύπρο, και η δραματική σύγκρουση εξελίσσεται με διαφορετικό τρόπο. Ο ρόλος του Ιάγου είναι αρκετά λιγότερο διαβολικός από το έργο του Σαίξπηρ ή την όπερα Οθέλλος (1887) του Βέρντι, που επίσης βασίστηκε σε αυτό. Ο Σαίξπηρ εμπνεύστηκε το έργο του από την νουβέλα Un Capitano Moro ("Ένας Μαυριτανός καπετάνιος") του Σύνθιο, μαθητή του Βοκάκιου, που δημοσιεύτηκε για πρώτη φορά το 1565. Σε περαιτέρω αντίθεση, ο Ροδρίγος, ένας δευτερεύοντας ρόλος στον Σαίξπηρ και τον Βέρντι, κατέχει σημαντική θέση στην εκδοχή του Ροσσίνι - μερικές από τις πιο δύσκολες και λαμπρές μουσικές που έχουν ανατεθεί στον χαρακτήρα του Ροδρίγου. Οι ρόλοι του Οθέλλου, του Ιάγου και του Ροδρίγου έχουν δημιουργηθεί για να ερμηνευθούν από τενόρο.
Ο Οθέλλος του Ροσσίνι αποτελεί ένα σημαντικό ορόσημο στην ανάπτυξη της όπερας ως μουσικό δράμα. Παρείχε στον Βέρντι ένα σημείο αναφοράς για τις δικές του διασκευές του Σαίξπηρ. Ένα CD του 1999 της όπερας από την Opera Rara περιλαμβάνει ένα εναλλακτικό ευτυχές τέλος, μια κοινή πρακτική με το δράμα και την όπερα εκείνη την περίοδο του 19ου αιώνα.
Ιστορικό απόδοσης
Η πρώτη παράσταση πραγματοποιήθηκε στο Τεάτρο ντελ Φόντο της Νάπολης στις 4 Δεκεμβρίου 1816. Παρουσιάστηκε για πρώτη φορά στο Παρίσι στις 5 Ιουνίου 1821 στο Ιταλικό Θέατρο (Théâtre Italien) με τον Μανουέλ Γκαρσία ως Οθέλλο και την Τζουντίτα Πάστα ως Δυσδαιμόνα), στο Λονδίνο στις 16 Μαΐου 1822 στο King's Theatre και στη Νέα Υόρκη στις 7 Φεβρουαρίου 1826 στο Park Theatre.
Μετά από μια μακρά περίοδο σχετικής παραμέλησης, στα τέλη του 20ού αιώνα η όπερα άρχισε να εμφανίζεται ξανά στις παγκόσμιες σκηνές. Μια παραγωγή του Πιέρ Λουίτζι Πίτζι δόθηκε στο Φεστιβάλ Όπερας Ροσσίνι του Πέζαρο το 1988. Η ίδια παραγωγή παρουσιάστηκε στη Βασιλική Όπερα του Κόβεντ Γκάρντεν, το 2000 με τους Μπρους Φορντ, Μαριέλλα Ντέβια, Χουάν Ντιέγκο Φλόρες και Κένεθ Τάρβερ στους πρωταγωνιστικούς ρόλους.
Τον Οκτώβριο του 2012, η Όπερα Σάουθγουεστ στην Αλμπουκέρκη του Νέου Μεξικού παρουσίασε τρεις παραστάσεις της όπερας. Η πρώτη παρουσίασε τόσο το πρωτότυπο όσο και το εναλλακτικό «ευτυχισμένο» τέλος. Πριν από τις δεύτερες παραστάσεις, το κοινό ψήφισε για το τέλος που προτιμούσε, και στη συνέχεια εκτελέστηκε η επιλεγμένη εκδοχή. Επίσης το 2012, η ​​όπερα ανέβηκε στη Ζυρίχη από την Φλαμανδική Όπερα. Η ίδια παραγωγή δόθηκε στη Γάνδη και την Αμβέρσα τον Φεβρουάριο και τον Μάρτιο του 2014. Το Φεστιβάλ του Μπάξτον παρουσίασε την όπερα σε μορφή συναυλίας τον Ιούλιο του 2014.
Ο Οθέλλος παίχτηκε σε μια παραγωγή στο Theater an der Wien και στην Όπερα της Φρανκφούρτης το 2019, με τον Αινεία Σκάλα στον ομώνυμο ρόλο, ερμηνευμένος από τον Νταμιάνο Μικιελέτο ως επιτυχημένος μουσουλμάνος Άραβας στον σημερινό επιχειρηματικό κόσμο της Βενετίας, με την Καρολίνα Μακούλα και την Νίνο Μαχαΐτζε ως Δυσδαιμόνα. μικρογραφία|236x236px|Η [[Μαρία Μαλιμπράν στον ρόλο της Δυσδαιμόνα από τον Φρανσουά Μπουσό (1834)]]
Ορχήστρα
Η παρτιτούρα του Ροσσίνι περιλαμβάνει τα ακόλουθα όργανα:
Εξωτερικοί σύνδεσμοι
Κατηγορία:Όπερες του Τζοακίνο Ροσσίνι Κατηγορία:Όπερες στην ιταλική γλώσσα
Ευρωπαϊκή Διάσκεψη Νεολαίας
Η Ευρωπαϊκή Διάσκεψη Νεολαίας (EYE) είναι μια εκδήλωση η οποία ξεκίνησε και φιλοξενείται στο Ευρωπαϊκό Κοινοβούλιο από το 2014 με στόχο την προώθηση της ενεργούς επικοινωνίας και ανταλλαγής απόψεων μεταξύ των νέων Ευρωπαίων.
Λαμβάνοντας χώρα στο Ευρωπαϊκό Κοινοβούλιο στο Στρασβούργο, η Διάσκεψη συγκεντρώνει χιλιάδες νέους, ηλικίας 16 έως 30 ετών, και τους καλεί να συμμετάσχουν σε συζητήσεις σχετικά με επίκαιρα θέματα με φορείς λήψης αποφάσεων και ομιλητές με ένα ευρύ φάσμα επαγγελματικής εμπειρίας. Πραγματοποιήθηκε δύο φορές, το 2014 και το 2016, με πολλές ακροάσεις κατά τους επόμενους μήνες. Καθώς πραγματοποιείται ανά διετία, η τρίτη έκδοση είναι προγραμματισμένη για 1-2 Ιουνίου 2018.
Αναφορές Διάσκεψης
Προκειμένου να συλλέξει και να αναδείξει τις ιδέες και τις προτάσεις των συμμετεχόντων, μια ομάδα νέων δημοσιογράφων - που συντονίζεται από το European Youth Press και με πολιτικό σχολιασμό από το Ευρωπαϊκό Φόρουμ Νεολαίας - έγραψε αναφορές τόσο για το 2014 και το 2016 είναι εκδόσεις. Η αναφορά, στη συνέχεια, κατανέμεται μεταξύ των Μελών του Ευρωπαϊκού Κοινοβουλίου (Ευρωβουλευτές) για να χρησιμεύσει ως πηγή έμπνευσης για τη μελλοντική νομοθεσία.
Ακρόαση Ευρωπαϊκής Νεολαίας
Κατά τη διάρκεια των μηνών μετά από κάθε διάσκεψη, πρώην συμμετέχοντες παρουσιάζουν τις πιο συμπαγείς ιδέες που συλλέγονται στην Αναφορά της Διάσκεψης σε επιλεγμένες κοινοβουλευτικές επιτροπές του Ευρωπαϊκού Κοινοβουλίου στις Βρυξέλλες.
Κατά τη διάρκεια των ακροάσεων, οι Ευρωβουλευτές προβαίνουν σε διάλογο με τους πρώην συμμετέχοντες για να δώσουν ανατροφοδότηση σχετικά με τις ιδέες που υποστηρίζουν, που σχεδιάζουν να υλοποιήσουν στο μέλλον ή που διαφωνούν.
Εκδόσεις
EYE2014: "Ιδέες για μια καλύτερη Ευρώπη"
Η Ευρωπαϊκή Διάσκεψη Νεολαίας 2014 (#EYE2014), αντίκρυσε την συμμετοχή 5.000 νέων Ευρωπαίων μεταξύ 16 – 30 ετών, 400 ομιλητών και πολλών υποστηρικτικών συνεταίρων και οργανώσεων νεολαίας που παρεβρεθήκαν στο χώρο του Κοινοβουλίου, στο Στρασβούργο, στις 9-11 Μαΐου 2014, για να μοιραστούν τις ιδέες τους και τις σκέψεις τους σχετικά με ένα πλήθος νεανικών θεμάτων.
Τα πέντε κύρια θέματα του EYE2014 συμπεριλαμβάνουν την ανεργία των νέων, την ψηφιακή επανάσταση, την βιωσιμότητα, τις Ευρωπαϊκές αξίες και το μέλλον της Ευρωπαϊκής Ένωσης.
EYE2016: "Μαζί μπορούμε να κάνουμε την αλλαγή"
Η δεύτερη έκδοση (#EYE2016) έλαβε χώρα στις 20-21 Μαΐου 2016 ήταν μια ευκαιρία για τους νέους της Ευρώπης να εισακουστούν οι απόψεις τους σχετικά με τα πιο κρίσιμα ζητήματα της ηπείρου, προσφέροντας πολιτικές συζητήσεις και εργαστήρια με φορείς λήψης αποφάσεων.
Αυτή η έκδοση είχε 7,500 νέους από όλη την Ευρώπη, οι οποίοι συζήτησαν θέματα που κυμαίνονται από το διάστημα και την καινοτομία, μέχρι και την κλιματική αλλαγή, τη μετανάστευση και τη δημοκρατία.
Τα πέντε κύρια θέματα του EYE2016 είχαν ως εξής: "Πόλεμος και Ειρήνη": Προοπτικές για ένα ειρηνικό πλανήτη, Απάθεια ή Συμμετοχή: Ατζέντα για μια ζωντανή δημοκρατία, Αποκλεισμος ή Πρόσβαση: Καταστολή της ανεργίας των νέων,Στασιμότητα ή Καινοτομία: Ο αυριανός κόσμος εργασίας, Κατάρρευση ή Επιτυχία: Νέοι τρόποι για μια βιώσιμη Ευρώπη.
Αναφορές
Κατηγορία:Ευρωπαϊκό Κοινοβούλιο
Πανναξιακός Α.Ο.Ν.
Ο Πανναξιακός Αθλητικός Όμιλος Νάξου (ΠΑΝΝΑΞΙΑΚΟΣ Α.Ο.Ν.) είναι αθλητικός σύλλογος με έδρα το Κλειστό Γυμναστήριο Νάξου «Δημήτριος Περιστεράκης», χωρητικότητας 375 θεατών στη Χώρα της νήσου Νάξου. Δημιουργήθηκε έπειτα από την απορρόφηση των τμημάτων καλαθοσφαίρισης και πετοσφαίρισης του Πανναξιακού Α.Ο. από τον Α.Ο. Νάξου 2004.
Πρόεδροι
Αναλυτικά οι Προέδροι του Πανναξιακού ΑΟΝ μέχρι σήμερα
2006-2008: Πρόεδρος – Βαφίας Νικόλαος
2008-2009: Πρόεδρος – Βαθρακοκοίλης Εμμανουήλ
2010-2012: Πρόερδος – Βαθρακοκοίλης Εμμανουήλ
2012-2012: Πρόεδρος – Βαλληνδράς Ιωάννης (το υπόλοιπο της σεζόν Βαθρακοκοίλης Εμμανουήλ)
2013-2014: Πρόεδρος – Βασιλάκη Σοφία
2014-2015: Πρόεδρος – Γιαννάκης Γεώργιος
2015-2016: Πρόεδρος – Καπίρης Σταμάτιος
2016-2017: Πρόεδρος – Γιαννάκης Γεώργιος
2017-2020: Πρόεδρος – Ποτικιάν Γεώργιος
2020-Σήμερα: Πρόεδρος – Γιαννάκης Γεώργιος
Τμήμα καλαθοσφαίρισης ανδρών
Το τμήμα καλαθοσφαίρισης του Πανναξιακού ιδρύθηκε το 1999, απορροφήθηκε το 2006 από τον Α.Ο. Νάξου 2004 και διατηρεί τμήματα ανδρών, γυναικών και υποδομών (εφήβων, νεανίδων, πάιδων, κορασίδων).
Παλαιός Σιδηροδρομικός Σταθμός Θεσσαλονίκης
Ο Παλαιός Σιδηροδρομικός Σταθμός Θεσσαλονίκης βρίσκεται κοντά στο λιμάνι επί της οδού Παλαιού Σταθμού (νέα δυτική είσοδος) στη συμβολή της με την οδό Βουτυρά Σταύρου και χρησιμοποιείται ως εμπορευματικός σταθμός. Στο μέλλον θα επαναλειτουργήσει ως επιβατικός σταθμός του προαστιακού σιδηρόδρομου Θεσσαλονίκης, ενώ επί δημαρχίας Σωτήρη Κούβελα, προτάθηκε ως σταθμός του μητροπολιτικού σιδηρόδρομου. Στην έκταση του σταθμού θα ανεγερθεί το Μουσείο Ολοκαυτώματος Ελλάδος. Στο συγκρότημα του Παλαιού Σιδηροδρομικού Σταθμού και συγκεκριμένα στη συμβολή των οδών Σταθμού και 26ης Οκτωβρίου, λειτούργησε ο σταθμός Θεσσαλονίκη-Πόλις (Salonique Ville), o oποίος στη μελέτη Προφυλλίδη το 1988 για λογαριασμό του Δήμου Θεσσαλονίκης, είχε προγραμματισθεί ως σταθμός μετρό. O ΠΣΣΘ εξυπηρετείται από την γραμμή 12 του ΟΑΣΘ ΚΤΕΛ Μακεδονία - Κάτω Τούμπα, στάση Παλαιός Σιδηροδρομικός Σταθμός.
Παραπομπές
Κατηγορία:Σιδηροδρομικοί σταθμοί στη Θεσσαλονίκη Κατηγορία:Μεταφορές στη Θεσσαλονίκη Κατηγορία:Κτίρια και κατασκευές στη Θεσσαλονίκη
Πανναξιακός Α.Ο.Ν.
Τμήμα καλαθοσφαίρισης γυναικών
Το τμήμα καλαθοσφαίρισης γυναικών του Πανναξιακού Α.Ο.Ν. αγωνίζεται στις κατηγορίες της Ε.Σ.Κ. Κυκλάδων.
Τμήμα πετοσφαίρισης ανδρών
Το τμήμα πετοσφαίρισης ανδρών του Πανναξιακού Α.Ο.Ν. αγωνίζεται στην Ένωση Σωματείων Καλαθοσφαίρισης Κυκλάδων και η ανδρική ομάδα έχει κατακτήσει τέσσερα πρωταθλήματα.
Τμήμα πετοσφαίρισης γυναικών
Το τμήμα πετοσφαίρισης γυναικών του συλλόγου, απορροφήθηκε το 2006 από τον Α.Ο. Νάξου 2004 και ανήκει στην Τοπική Επιτροπή Κυκλάδων της Ζ’ Περιφέρειας (Νήσων) της Ε.Ο.ΠΕ..
Το 2011 η γυναικεία ομάδα του συλλόγου κατέκτησε τον τοπικό τίτλο και το 2011-12 αγωνίζεται στην Α2 Εθνική κατηγορία στο 2ο όμιλο.
Το 2012 η γυναικεία ομάδα του συλλόγου κατέκτησε το πρωτάθλημα της Α2 Εθνικής κατηγορίας και την περίοδο 2013-14 αγωνίζεται στην Α1 Εθνική κατηγορία.
Την περίοδο 2013-14 η γυναικεία ομάδα του συλλόγου αγωνίζεται στην Α1 Εθνική κατηγορία και τερμάτισε στην 5η θέση του βαθμολογικού πίνακα. Επίσης είχε συμμετοχή στο Final 4 του Κυπέλλου Ελλάδας, όπου η ομάδα αγωνίστηκε στον μεγάλο τελικό, κατακτώντας τη 2η θέση.
Την περίοδο 2014-15 η γυναικεία ομάδα του συλλόγου αγωνίζεται στην Α1 Εθνική κατηγορία και τερμάτισε στην 3η θέση του βαθμολογικού πίνακα. Επίσης είχε συμμετοχή στο Final 4 του Κυπέλλου Ελλάδας, όπου η ομάδα αγωνίστηκε στον μικρό τελικό, κατακτώντας τη 3η θέση. Την ίδια σεζόν, συμμετείχε για πρώτη φορά στην ιστορία της σε Ευρωπαϊκή διοργάνωση, αγωνιζόμενη στο CEV Challenge Cup τερματίζοντας 4th final έχοντας αποκλείσει κατά σειρά τη λευκορωσική Μινσκ, την ελβετική Νοσατέλ, τη γαλλική Λε Καννέ, ενώ έχασε και τους 2 αγώνες από την ομάδα θρύλο του γυναικείου βόλεϊ, Ουραλότσκα!
Την περίοδο 2017-18 ο Πανναξιακός ΑΟΝ μετά από αλλαγή διοίκησης και με νέο προπονητή τον κ. Κώστα Παπαδόπουλο συνεχίζει στην Α1 εθνική κατηγορία βόλεϊ γυναικών.
Για 4η φορά στην ιστορία του θεσμού του κυπέλλου Ελλάδας, ο Πανναξιακός προκρίνεται στο FINAL 4 του κυπέλλου έχοντας αποκλείσει τον Άρη Θεσσαλονίκης και τους Μακεδόνες Αξιού. Στο FINAL 4 που διεξήχθη στη Σαντορίνη ο Πανναξιακός στον ημιτελικό απέκλεισε τον Ηλυσιακό και προκρίθηκε για 3η φορά στην ιστορία του στον τελικό όπου για ακόμα μία φορά αντιμετώπισε τον Ολυμπιακό από τον οποίο ηττήθηκε με 3-0 σετ, ενώ στο πρωτάθλημα της Volleyleague γυναικών τερματίζει στην 5η θέση του βαθμολογικού πίνακα.
Την περίοδο 2018-2019 ο Πανναξιακός Α.Ο.Ν. συνεχίζει στην Α1 εθνική κατηγορία (volley league γυναικών) με νέο προπονητή, τον κ. Νίκο Κωστακόπουλο προερχόμενος από την Α.Ε. Αγίας Παρασκευής.
'''Το ρόστερ του Α.Ο.Ν. Πανναξιακός 2018-19:'''
Ο Πανναξιακός Α.Ο.Ν. προκρίθηκε για 5η φορά στην ιστορία του σε FINAL 4 κυπέλλου Ελλάδας που διεξήχθη στις Σέρρες και στον Ημιτελικό αγωνίστηκε κόντρα στον Α.Ο. Θήρας όπου και γνώρισε την ήττα με 3-2 σετ σε ένα δραματικό παιχνίδι γεμάτο ανατροπές.
Στο πρωτάθλημα τερμάτισε στην 3η θέση της βαθμολογίας για την κανονική περίοδο και αγωνίστηκε στα Play-offs και πάλι απέναντι στον 2ο Α.Ο. Θήρας με μειονέκτημα έδρας. Η ομάδα της Νάξου έσπασε την έδρα της Σαντορίνης και με 2-0 νίκες προκρίθηκε στους τελικούς για 2η φορά στην ιστορία της αντιμετωπίζοντας με μειονέκτημα έδρας τον Ολυμπιακό Σ.Φ.Π.
Την περίοδο 2019-2020 ο Πανναξιακός Α.Ο.Ν. συνεχίζει στην Α1 εθνική κατηγορία (volley league γυναικών) με νέο προπονητή, τον κ. Απόστολο Οικονόμου. Το πρωτάθλημα διακόπηκε 3 αγωνιστικές πριν την ολοκλήρωση της κανονικής περιόδου λόγω της πανδημίας του ιού COVID-19 ενώ για τον ίδιο λόγο ακυρώθηκε και ο θεσμός του Κυπέλλου Ελλάδας
'''Το ρόστερ του Α.Ο.Ν. Πανναξιακός 2019-20:'''
Την περίοδο 2020-2021 ο Πανναξιακός Α.Ο.Ν. συνεχίζει στην Α1 εθνική κατηγορία (volley league γυναικών) με νέο προπονητή, τον κ. Απόστολο Οικονόμου
'''Το ρόστερ του Α.Ο.Ν. Πανναξιακός 2020-21:'''
'''Ο Πανναξιακός ΑΟΝ στις 5.2.2021 αποβλήθηκε από το πρωτάθλημα της Α1 volley league γυναικών μετά από την 3μηνη διακοπή του πρωταθλήματος εξ αιτίας της πανδημίας του Κορονοϊού. '''
'''Το ρόστερ του Α.Ο.Ν. Πανναξιακός 2021-22:''' O Πανναξιακός ΑΟΝ για τη νέα σεζόν 2021-2022 αρχικά ξεκίνησε τον σχεδιασμό της ομάδας με προπονητή τον Λεωνίδα Γαϊτανάκη ο οποίος αποχώρησε λίγες ημέρες πριν την έναρξη του πρωταθλήματος. Η γυναικεία ομάδα ολοκλήρωσε
τον 1ο γύρο με "υπηρεσιακό προπονητή" τον κ. Γιώργο Δερμάτη που παράλληλα προπονούσε και τα αναπτυξιακά τμήματα του σωματείου. Η σεζόν ολοκληρώθηκε έχοντας στον πάγκο της ομάδας για τον 2ο γύρο (και τα Play-out στη συνέχεια)
τον Πολωνό προπονητή Partyk Fogel. O Πανναξιακός ΑΟΝ ολοκλήρωσε την κανονική περίοδο τερματίζοντας στην 11η θέση, μία θέση που τον οδήγησε στα play-out κόντρα στον ΑΟΦ Πορφύρας. Η σεζόν ολοκληρώθηκε με τις 2 νίκες επί του
ΑΟΦ Πορφύρας, και ο Πανναξιακός ΑΟΝ συνεχίζει για 10η συνεχόμενη σεζόν στη Volley League γυναικών. Στο θεσμό του Κυπέλλου Ελλάδας, ο Πανναξιακός ΑΟΝ στη φάση των "16" απέκλεισε τον Α.Ο Μαρκοπούλου νικώντας 3-1 εντός έδρας,ενώ στη συνέχεια
ηττήθηκε από τον ΑΟ Θήρας με 3-2 στη Νάξο και αποκλείστηκε από τη διοργάνωση.
Εξωτερικοί σύνδεσμοι
Κατηγορία:Αθλητικοί σύλλογοι Νάξου Κατηγορία:Σωματεία Ε.Σ.Κ.Κ. Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι πετοσφαίρισης Κατηγορία:Ιδρύσεις αθλητικών συλλόγων το 2006 Κατηγορία:Ιδρύσεις ομάδων καλαθοσφαίρισης το 2006
Παγκόσμιο Κύπελλο Συλλόγων 2010
Τελικός
<!--
Εξωτερικοί σύνδεσμοι
Παγκόσμιο Κύπελλο Συλλόγων
Ονώριος Α΄ του Μονακό
Ο Ονώριος Α΄ (γαλλικά: Honoré Ier de Monaco, 16 Δεκεμβρίου 1522 - 7 Οκτωβρίου 1581) ήταν ο Λόρδος του Μονακό από τις 22 Αυγούστου 1523 ως τις 7 Οκτωβρίου 1581.
Βιογραφία
Γεννήθηκε στις 16 Δεκεμβρίου 1522 και ήταν το μικρότερο παιδί του Λόρδου Λουκιανού (1487-1523) και της Ιωάννας του Ποντεβέ-Καμπανέ. Έγινε Λόρδος του Μονακό σε ηλικία μόλις 9 μηνών, μετά τη δολοφονία του πατέρα του, στις 22 Αυγούστου 1523.
Ο Αυγουστίνος Γκριμάλντι πέθανε στις 14 Απριλίου 1532, όταν ο Ονώριος ήταν ακόμα ανήλικος. Έπειτα, ακολούθησαν στη διακυβέρνηση του Μονακό ο Νικόλαος Γκριμάλντι και ο Στέφανος Γκριμάλντι. Ο Στέφανος παρέμεινε μέχρι τις 16 Δεκεμβρίου 1540, όταν ο Ονώριος ενηλικιώθηκε.
Η περίοδος εξουσίας του Ονώριου ήταν σχετικά ήρεμη και ειρηνική, ενώ ο ίδιος χαρακτηριζόταν για την ανδρεία και τη σοφία του. Το 1565 ηγήθηκε ενός στόλου εναντίον των Τούρκων που πολιορκούσαν τη Μάλτα και το 1571 συμμετείχε μαζί με τον χριστιανικό στόλο στη Ναυμαχία της Ναυπάκτου εναντίον του οθωμανικού στόλου.
Απόγονοι
Το 1545 παντρεύτηκε την Ισαβέλλα Γκριμάλντι, με την οποία απέκτησε δώδεκα παιδιά. Τα σημαντικότερα από αυτά ήταν τα εξής:
Παραπομπές
Κατηγορία:Οίκος Γκριμάλντι
Σάμια Σουλούχου
Η Σάμια Σουλούχου Χασάν (γεννημένη στις 27 Ιανουαρίου 1960) είναι πολιτικός της Τανζανίας από το κόμμα CCM και πρόεδρος της Τανζανίας, μετά το θάνατο του προέδρου Τζον Μαγκουφούλι στις 17 Μαρτίου 2021. Έγινε η πρώτη γυναίκα αντιπρόεδρος της Τανζανίας μετά τις γενικές εκλογές του 2015, αφού εξελέγη με το κόμμα του CCM, μαζί με τον πρόεδρο Μαγκουφούλι. Οι Σουλούχου και Μαγκουφούλι επανεκλέχθηκαν για δεύτερη θητεία το 2020. Πριν από τη θητεία της ως αντιπροέδρου, διετέλεσε βουλευτής του κοινοβουλίου για την εκλογική περιφέρεια Μακουντούτσι από το 2010 έως το 2015 και ήταν επίσης υφυπουργός στο Γραφείο Αντιπροέδρου για θέματα Ένωσης από το 2010 έως το 2015.
Πριν από αυτό, υπηρέτησε ως υπουργός στην ημιαυτόνομη περιοχή της Ζανζιβάρης, στη διοίκηση του Προέδρου Αμάνι Καρούμε. Το 2014, εξελέγη Αντιπρόεδρος της Συντακτικής Συνέλευσης, η οποία είχε αναλάβει τη σύνταξη του νέου συντάγματος της χώρας. Ορκίστηκε πρόεδρος και ανέλαβε καθήκοντα στις 19 Μαρτίου 2021.
Νεαρή ηλικία
Η Σουλούχου γεννήθηκε στο Σουλτανάτο της Ζανζιβάρης.
Ολοκλήρωσε τη δευτεροβάθμια εκπαίδευση το 1977 και άρχισε να εργάζεται. Στη συνέχεια, παρακολούθησε μία σειρά μαθημάτων μικρής διάρκειας με μερική απασχόληση. Το 1986, αποφοίτησε από το Ινστιτούτο Διαχείρισης Ανάπτυξης (σημερινό Πανεπιστήμιο Mzumbe) με δίπλωμα στη δημόσια διοίκηση.
Μεταξύ 1992 και 1994, σπούδασε στο Πανεπιστήμιο του Μάντσεστερ και αποφοίτησε με μεταπτυχιακό δίπλωμα στα οικονομικά. Το 2015 απέκτησε το μεταπτυχιακό της στην Κοινοτική Οικονομική Ανάπτυξη μέσω ενός κοινού προγράμματος μεταξύ του Ανοιχτού Πανεπιστημίου της Τανζανίας και του Πανεπιστημίου Southern New Hampshire.
Καριέρα
Μετά τη δευτεροβάθμια εκπαίδευση, εργάστηκε στο Υπουργείο Προγραμματισμού και Ανάπτυξης ως υπάλληλος γραφείου, ενώ μετά την αποφοίτησή της με πτυχίο δημόσιας διοίκησης, εργάστηκε σε ένα έργο που χρηματοδοτήθηκε από το Παγκόσμιο Πρόγραμμα Σίτισης.
Πολιτική καριέρα
Το 2000 αποφάσισε να διεκδικήσει δημόσιο αξίωμα. Εκλέχθηκε ως μέλος με ειδικής έδρας στη Βουλή των Αντιπροσώπων της Ζανζιβάρης και διορίστηκε υπουργός από τον Πρόεδρο Αμάνι Καρούμε. Ήταν η μόνη γυναίκα υψηλού επιπέδου υπουργός στο υπουργικό συμβούλιο και την «υποτιμούσαν» οι άνδρες συνάδελφοι της λόγω του φύλου της. Εκλέχθηκε εκ νέου το 2005 και διορίστηκε ξανά ως υπουργός σε άλλο χαρτοφυλάκιο.
Το 2010, διεκδίκησε εκλογή στην Εθνοσυνέλευση, βάζοντας υποψηφιότητα στην κοινοβουλευτική εκλογική περιφέρεια του Μακουντούτσι και κέρδισε περισσότερο από 80% των ψήφων. Ο Πρόεδρος Τζακάγια Κικουέτε την διόρισε ως Υπουργό Εξωτερικών για θέματα Ένωσης. Το 2014, εξελέγη Αντιπρόεδρος της Συντακτικής Συνέλευσης που είχε αναλάβει τη σύνταξη του νέου συντάγματος της χώρας.
Τον Ιούλιο του 2015 ο προεδρικός υποψήφιος του CCM Τζον Μαγκουφούλι την επέλεξε ως υποψήφιο για τις εκλογές του 2015, καθιστώντας την την πρώτη γυναίκα υποψήφια στην ιστορία του κόμματος. Στη συνέχεια έγινε η πρώτη γυναίκα αντιπρόεδρος στην ιστορία της χώρας μετά τη νίκη του Μαγκουφούλι στις εκλογές.
Μετά τον θάνατο του Προέδρου Μαγκουφούλι στις 17 Μαρτίου 2021, η Σουλούχου, ως αντιπρόεδρος, τον διαδέχθηκε προεδρία για να υπηρετήσει το υπόλοιπο της δεύτερης πενταετούς θητείας του Μαγκουφούλι. Ορκίστηκε στις 19 Μαρτίου και έγινε η έκτη πρόεδρος της Τανζανίας και η πρώτη γυναίκα που κατέχει το αξίωμα. Επίσης είναι η δεύτερη πρόεδρος από τη Ζανζιβάρη και η δεύτερη μουσουλμάνα πρόεδρος, μετά τον Άλι Χασάν Μουίνι, ο οποίος υπηρέτησε από το 1985 έως το 1995. Επίσης, είναι μία από τις δύο γυναίκες αρχηγούς κρατών της Αφρικής, μαζί με την με την Σάλε- Γουόρκ Ζέουντα της Αιθιοπίας.
Τον Σεπτέμβριο του 2021, η Samia Suluhu επιβεβαίωσε ότι σκοπεύει να είναι υποψήφια πρόεδρος το 2025 και έτσι να γίνει η πρώτη εκλεγμένη γυναίκα πρόεδρος της χώρας εάν κερδίσει.
Προσωπική ζωή
Το 1978 παντρεύτηκε τον Χαφίντ Αμέιρ, επί του παρόντος συνταξιούχο γεωργικό λειτουργό. Έχουν τέσσερα παιδιά. Η κόρη της Μουάνου Χαφίντ Αμέιρ (γεννημένη το 1982), το δεύτερο παιδί του ζευγαριού, είναι μέλος με ειδική έδρα της Βουλής των Αντιπροσώπων της Ζανζιβάρης.
Εξωτερικοί σύνδεσμοι
Κατηγορία:Πρόεδροι της Τανζανίας Κατηγορία:Πολιτικοί της Ζανζιβάρης Κατηγορία:Ηγέτες εν ενεργεία
Σουματριπτάνη
μικρογραφία|Σουματριπτάνη Η Σουματριπτάνη, διαθέσιμη υπό την εμπορική ονομασία Imitrex, μεταξύ άλλων, είναι φάρμακο που χρησιμοποιείται για τη θεραπεία της ημικρανίας και αλυσιδωτών πονοκεφάλων. Λαμβάνεται με πόση, μέσω της μύτης ή μέσω ένεσης στο δέρμα. Οι επιδράσεις της σουματριπτάνης εμφανίζονται γενικά εντός τριών ωρών.
Οι κύριες παρενέργειες της σουματριπτάνης είναι η πίεση στο στήθος, η κόπωση, ο εμετός, το μυρμήγκιασμα και την αίσθηση ότι ο κόσμος περιστρέφεται. Οι σοβαρές παρενέργειες είναι ο σύνδρομο σεροτονίνης, καρδιακές προσβολές, εγκεφαλικά επεισόδια και επιληπτικές κρίσεις. Με υπερβολική χρήση φαρμάκων μπορεί να εμφανιστεί υπερβολική κεφαλαλγία. Δεν είναι σαφές εάν είναι ασφαλής η χρήση της κατά την εγκυμοσύνη ή κατά τον θηλασμό. Δεν είναι γνωστός ως μηχανισμός λειτουργίας της. Ανήκει στις τριπτάνες.
Η σουματριπτάνη κατοχυρώθηκε με δίπλωμα ευρεσιτεχνίας το 1982. Το 1991 εγκρίθηκε για ιατρική χρήση. Διατίθεται ως γενικό φάρμακο. Στο Ηνωμένο Βασίλειο το κόστος της στο Εθνικό Σύστημα Υγείας είναι περίπου μια λίρα ανά δόση το 2019. Στις Ηνωμένες Πολιτείες, το χονδρικό κόστος μιας δόσης ήταν περίπου 60 δολάρια. Το 2017, ήταν το 97ο πιο συχνά συνταγογραφούμενο φάρμακο στις Ηνωμένες Πολιτείες, με περισσότερες από οκτώ εκατομμύρια συνταγογραφήσεις. Διατίθεται επίσης ως προϊόν της συνδυασμού σουματριπτάνης/ναπροξένης με κόστος 50 δολάρια ανά δόση.
Νταϊάν Άκερμαν
Η Νταϊάν Άκερμαν (Diane Ackerman) (γεννημένη στις 7 Οκτωβρίου 1948) είναι μια Aμερικανίδα ποιήτρια, δοκιμιογράφος και περιβαλλοντολόγος γνωστή για την ευρεία της περιέργεια και τις ποιητικές της εξερευνήσεις του φυσικού κόσμου.
Εκπαίδευση και καριέρα
Η Ackerman σπούδασε στο κρατικό πανεπιστήμιο της Πενσυλβανίας, έκανε μεταπτυχιακό στις Καλές Τέχνες και Ph.D στο Πανεπιστήμιο Cornell. Μεταξύ των μελών της επιτροπής διατριβής ήταν ο Carl Sagan, ένας αστρονόμος και ο δημιουργός της τηλεοπτικής σειράς Cosmos. Έχει διδάξει σε διάφορα πανεπιστήμια, συμπεριλαμβανομένων των Columbia και Cornell.
Τα δοκίμια της έχουν εμφανιστεί στους The New York Times, Smithsonian, Parade, The New Yorker, National Geographic και πολλά άλλα περιοδικά. Η έρευνά της την έχει οδηγήσει σε τόσες διαφορετικές περιοχές όπως η Mata Atlantic στη Βραζιλία (που εργάζεται με απειλούμενα είδη λιονταριών ), φάλαινες της Παταγωνίας, φάλαινες στη Χαβάη ( humpback ), την Καλιφόρνια (επισημαίνοντας πεταλούδες μονάρχης στις περιοχές που υπάρχουν σε μεγάλες ποσότητες), Γαλλικά φρεγάτια Shoals ( φώκιες μοναχών ), Τοροσίμα, Ιαπωνία ( άλμπατρος με μικρή ουρά ), Τέξας (με το Bat Conservation International ), το τροπικό δάσος του Αμαζονίου και την Ανταρκτική ( πιγκουίνους ). Το 1986, ήταν ημι-φιναλίστ για το πρόγραμμα Journal-in-Space Project της NASA - αυτό το πρόγραμμα ακυρώθηκε μετά την καταστροφή του Space Shuttle Challenger (με την Christa McAuliffe ως ειδικό για το ωφέλιμο φορτίο με το Teacher in Space Project ). Ένα μόριο έχει πάρει το όνομά της - διανενακερόνη - μια κροκοδείλια φερομόνη σεξ.
Μια συλλογή από τα χειρόγραφα, τα γραπτά και τα χαρτιά της (τα έγγραφα Diane Ackerman, 1971-1997 - Συλλογή αρ. 6299) βρίσκεται στη Βιβλιοθήκη του Πανεπιστημίου Cornell.
Τα έργα της μη μυθοπλασίας περιλαμβάνουν, πιο πρόσφατα, την ανθρώπινη εποχή: Ο κόσμος που διαμορφώνεται από εμάς, που γιορτάζει τη φύση, την ανθρώπινη εφευρετικότητα και διερευνά πώς έχουμε γίνει η κυρίαρχη δύναμη αλλαγής στον πλανήτη. το απομνημονεύμα της Εκατό Ονόματα για την Αγάπη, για το εγκεφαλικό επεισόδιο, την αφασία και τη θεραπεία. Dawn Light, ένας ποιητικός διαλογισμός την αυγή και το ξύπνημα. Η σύζυγος του Zookeeper, αφηγηματική μυθοπλασία που γυρίστηκε στη Βαρσοβία κατά τη διάρκεια του Β 'Παγκοσμίου Πολέμου, μια ιστορία ανθρώπων, ζώων και ανατρεπτικών πράξεων συμπόνιας. Μια αλχημεία του μυαλού για τα θαύματα και τα μυστήρια του εγκεφάλου, βασισμένη στη σύγχρονη νευροεπιστήμη. Καλλιέργεια απόλαυσης, μια φυσική ιστορία του κήπου της. Deep Play, το οποίο εξετάζει το παιχνίδι, τη δημιουργικότητα και την ανάγκη μας για υπέρβαση. Ένα λεπτό νήμα, σχετικά με το έργο της ως σύμβουλος γραμμών κρίσης. Η σπανιότερη της σπάνιας και της Σελήνης από το φάλαινα φως, στην οποία εξερευνά την κατάσταση και τη γοητεία των απειλούμενων ζώων Μια Φυσική Ιστορία της Αγάπης, μια λογοτεχνική περιοδεία των πολλών πτυχών της αγάπης. Στα εκτεταμένα φτερά, το απομνημονεύμα της που φέρει. και μια φυσική ιστορία των αισθήσεων, μια εξερεύνηση των πέντε αισθήσεων.
Η ποίησή της έχει δημοσιευτεί σε κορυφαία λογοτεχνικά περιοδικά και σε συλλογές, συμπεριλαμβανομένης της Jaguar of Sweet Laughter: New and Selected Poems. Το πρώτο της βιβλίο ποίησης, οι πλανήτες, μια κοσμική ποιμαντική δόθηκε από τον Carl Sagan στον Timothy Leary, ενώ ο Leary φυλακίστηκε. Το στίχο της, Reverse Thunder, γιορτάζει την παθιασμένη και τραγική ζωή της μοναχής του 17ου αιώνα, και τη συνάδελφο ποιητή και φυσιοδίφη, Juana Inés de la Cruz. Ο Ackerman γράφει επίσης βιβλία για τα παιδιά.
Μια ταινία προσαρμογή του βιβλίου του Ackerman, The Zookeeper's Wife, με πρωταγωνιστή την Jessica Chastain ως Antonina Żabińska, κυκλοφόρησε στις ΗΠΑ στις 31 Μαρτίου 2017. Περισσότερες φωτογραφίες της εξέγερσης του Γκέτο της Βαρσοβίας της συζύγου του Zookeeper μπορούν να προβληθούν στον ιστότοπο με τίτλο "The House Under the Crazy Star".
Το 2015 το βιβλίο της Άκερμαν The Human Age κέρδισε το Βραβείο Εθνικού Υπαίθριου Βιβλίου στην κατηγορία Λογοτεχνίας Φυσικής Ιστορίας και το Βραβείο Henry David Thoreau της PEN New England για τη συγγραφή της φύσης Το 2012, ήταν φιναλίστ και για το Βραβείο Πούλιτζερ και για το Βραβείο Εθνικού Κριτικού Βιβλίου για Εκατό Ονόματα για την Αγάπη. Η σύζυγος του Zookeeper έλαβε ένα <i id="mwxQ">βραβείο Orion</i> Book το 2008. Έχει λάβει D. Lit από το Kenyon College, το Guggenheim Fellowship, το John Burroughs Nature Award, το Lavan Poetry Prize, και έχει τιμηθεί ως Λογοτεχνικό Λιοντάρι της Δημόσιας Βιβλιοθήκης της Νέας Υόρκης. Η Ackerman είχε τρεις μπεστ σέλερ στους <i id="mwzQ">New York Times</i> : The Human Age (2014), The Zookeeper's Wife (2008) και A Natural History of the Senses (1990). Είναι Μέλος του Ινστιτούτου για τις Ανθρωπιστικές Επιστήμες στη Νέα Υόρκη
Η Ackerman παντρεύτηκε τον μυθιστοριογράφο Paul West. Ζει στην Ιθάκη της Νέας Υόρκης.
Εξωτερικοί σύνδεσμοι
Κατηγορία:Αμερικανοί συγγραφείς
Ζόρδι Γκαλσεράν
Ο Τζόρντι Γκαλθεράν Φερέ (Jordi Galceran Ferrer) είναι Καταλανός θεατρικός συγγραφέας, σεναριογράφος και μεταφραστής.
Βιογραφικό
Γεννήθηκε στη Βαρκελώνη στις 5 Μαρτίου του 1964. Σπούδασε Καταλανική φιλολογία στο Πανεπιστήμιο της Βαρκελώνης και άρχισε να γράφει θεατρικά έργα το 1988. Το 1995 κέρδισε το Born Theatre Award για το έργο του Paraules encadenades (Αλυσιδωτές λέξεις) και το βραβείο Ignasi Iglesias για το έργο του Dakota ενώ την επόμενη χρονιά βραβεύτηκε με το βραβείο των κριτικών Serra d'Or. Στις Αλυσιδωτές λέξεις βασίστηκε η ταινία της Laura Mañá το 2003.
Είναι παγκοσμίως γνωστός για το θεατρικό του έργο Η μέθοδος Γκρόνχολμ (El mètode Grönholm) το οποίο πρωτοπαίχτηκε στο Εθνικό Θέατρο της Καταλωνίας το 2003. Στην Ελλάδα το έργο αυτό ανέβηκε για πρώτη φορά στο Θέατρο Τέχνης το 2007. Το 2003 Η μέθοδος Γκρόνχολμ γυρίστηκε ταινία με τον τίτλο El Metodo και πρωταγωνιστή τον Εδουάρδο Νοριέγα και κέρδισε δύο βραβεία Goya, το ένα από τα οποία ήταν αυτό του καλύτερου διασκευασμένου σεναρίου.
Άλλα έργα του Γκαλσεράν είναι τα: Fuga (1994),  Καρναβάλι (2005) και Κανκούν (2007) και το Μπουρουντάνγκα. Έχει επίσης υπογράψει τη μετάφραση και τη διασκευή 20 και πλέον έργων, μεταξύ αυτών του Βασιλιά των Λιονταριών, έχει εργαστεί και συνεχίζει να εργάζεται ως βασικός σεναριογράφος σημαντικών σειρών της καταλανικής τηλεόρασης και έχει γράψει κινηματογραφικά σενάρια. Συνεργάζεται συστηματικά με σημαντικά έντυπα της Καταλονίας όπως οι εφημερίδες La Vanguardia και Ara.
Ο Γκαλθεράν γράφει τόσο στα καταλανικά όσο και στα ισπανικά.
Κατηγορία:Καταλανοί Κατηγορία:Ισπανοί θεατρικοί συγγραφείς Κατηγορία:Ισπανοί σεναριογράφοι Κατηγορία:Ισπανοί μεταφραστές
The Goon Show
Το The Goon Show (, «Σόου των Χαζούληδων») είναι βρετανικό ραδιοφωνικό κωμικό πρόγραμμα, που αρχικά παρήχθη και μεταδόθηκε από την Home Service του BBC από το 1951 έως το 1960, με περιστασιακές επαναλήψεις στο BBC Light Program. Η πρώτη σειρά, που μεταδόθηκε από τις 28 Μαΐου έως τις 20 Σεπτεμβρίου 1951, είχε τον τίτλο Crazy People. Η επόμενη σειρά είχε τον τίτλο The Goon Show.
Ο κύριος δημιουργός και κύριος συγγραφέας της εκπομπής ήταν ο Σπάικ Μίλιγκαν, ο οποίος παρουσίασε το πρόγραμμα μαζί με τους Χάρι Σίκομπ, Πίτερ Σέλλερς και (για τις δύο πρώτες εκπομπές) Μάικλ Μπέντιν. Τα σενάρια συνδύαζαν γελοίες πλοκές με σουρεαλιστικό χιούμορ, λογοπαίγνια, συνθήματα και μια σειρά από παράξενα ηχητικά εφέ. Υπήρχαν και διαλείμματα ελαφριάς μουσικής. Μερικά από τα μεταγενέστερα επεισόδια διαθέτουν ηλεκτρονικά εφέ που επινοήθηκαν από το νεοσύστατο BBC Radiophonic Workshop, πολλά από τα οποία επαναχρησιμοποιήθηκαν από άλλες εκπομπές για δεκαετίες. Στοιχεία του προγράμματος σατίριζαν τη σύγχρονη ζωή στη Βρετανία της δεκαετίας του 1950, παρωδώντας πτυχές της show business, του εμπορίου, της βιομηχανίας, της τέχνης, της πολιτικής, της διπλωματίας, της αστυνομίας, του στρατού, της εκπαίδευσης, της ταξικής δομής, της λογοτεχνίας και του κινηματογράφου.
Ανατρεπτικό και παράλογο, το The Goon Show άσκησε σημαντική επιρροή στην ανάπτυξη της βρετανικής και αμερικανικής κωμωδίας και της λαϊκής κουλτούρας. Αναφέρθηκε ως σημαντική επιρροή από τους Beatles, τον αμερικανικό θίασο κωμωδίας The Firesign Theatre και τον βρετανικό θίασο κωμωδίας Monty Python.
Ιστορικό
Η εκπομπή επινοήθηκε και γράφτηκε από τον Σπάικ Μίλιγκαν με την τακτική συνεργασία άλλων συγγραφέων, συμπεριλαμβανομένων των Λάρι Στίβενς (συνεισφέροντας σε περίπου 140 επεισόδια), Έρικ Σάικς (ο οποίος συνέγραψε τα περισσότερα από τα επεισόδια στη Σειρά 5), Μόρις Γουίλτσιρ και Τζον Άντρομπους, αρχικά υπό την επίβλεψη του Τζίμι Γκράφτον.
Ο Μίλιγκαν και ο Χάρι Σίκομπ έγιναν φίλοι ενώ υπηρετούσαν στο Βασιλικό Πυροβολικό κατά τη διάρκεια του Β΄ Παγκοσμίου Πολέμου. Είναι γνωστό ότι ο Μίλιγκαν συνάντησε για πρώτη φορά τον βομβαρδιστή Σίκομπ αφού η μονάδα πυροβολικού του πυροβολητή Μίλιγκαν επέτρεψε κατά λάθος σε ένα μεγάλο οβιδοφόρο να κυλήσει από έναν γκρεμό, κάτω από το οποίο καθόταν ο Σίκομπ σε ένα μικρό ασύρματο ραδιόφωνο: «Ξαφνικά ακούστηκε ένας τρομερός θόρυβος καθώς κάποιο τερατώδες αντικείμενο έπεσε από τον ουρανό αρκετά κοντά μας. Υπήρξε μεγάλη σύγχυση, και στη μέση της όλο το πτερύγιο του φορτηγού άνοιξε και ένας νεαρός, κρανοφόρος ηλίθιος ρώτησε "Είδα κανείς όπλο;" Ήταν ο Μίλιγκαν». Η απάντηση του Σίκομπ σε αυτή την ερώτηση ήταν «Τι χρώμα ήταν;». Ο Μίλιγκαν γνώρισε τον Πίτερ Σέλλερς μετά τον πόλεμο στο Hackney Empire, όπου έπαιζε ο Σίκομπ, και οι τρεις τους έγιναν στενοί φίλοι.
Το συγκρότημα δημιουργήθηκε για πρώτη φορά στο δημόσιο σπίτι του Τζίμι Γκράφτον στο Λονδίνο, που ονομαζόταν «Grafton's», στα τέλη της δεκαετίας του 1940. Ο Σέλλερς είχε ήδη κάνει το ντεμπούτο του στο BBC, ο Σίκομπ ακουγόταν συχνά στο Variety Bandbox, ο Μίλιγκαν έγραφε και έπαιζε στην υψηλού προφίλ εκπομπή του BBC Hip-Hip-Hoo-Roy με τον Ντέρεκ Ρόι και ο Μάικλ Μπέντιν, ο οποίος εμφανίστηκε στην πρώτη σεζόν και είχε μόλις αρχίσει να εμφανίζεται στη ραδιοφωνική εκπομπή του Τσάρλι Τσέστερ, Stand Easy.
Οι τέσσερις έκαναν κλικ μεταξύ τους αμέσως. «Ήταν πάντα ανακούφιση να ξεφεύγω από το θέατρο και να συμμετέχω στα γλέντια στο Grafton's μια Κυριακή το βράδυ», είπε ο Σίκομπ χρόνια αργότερα. Άρχισαν να αποκαλούν τους εαυτούς τους «The Goons» και άρχισαν να ηχογραφούν τις εκδηλώσεις τους στην παμπ με μια συσκευή εγγραφής δίσκων αλουμινίου Pickersgill. Ο παραγωγός του BBC Πατ Ντίξον άκουσε μια κασέτα και ενδιαφέρθηκε για την ομάδα. Πίεσε το BBC για ένα μακροχρόνιο συμβόλαιο για την παρέα, γνωρίζοντας ότι θα εξασφάλιζε τον Σέλλερς για κάτι περισσότερο από εποχιακή εργασία, κάτι για το οποίο είχε στόχο το BBC. Το BBC συμφώνησε και παρήγγειλε μια αρχική σειρά, αν και χωρίς ιδιαίτερο ενθουσιασμό.